Úrad vlády  SR	Na rokovanie vlády SR
Sekcia hospodárskej politiky	dňa  13.11. 2002
	k číslu: 8120/2002
		k bodu: 11

S t a n o v i s k o

k Návrhu na zvýšenie limitu výdavkov MV SR–bezpečnostný úsek o sumu                  54 185 000,- Sk z titulu dosiahnutých vyšších príjmov v súlade s § 13 ods. 1a/ zákona NR SR č.303/1995 Z.z. o rozpočtových pravidlách v znení neskorších predpisov
____________________________________________________________________

	I.

Materiál predkladá minister vnútra SR v súlade s uznesením vlády SR č. 445/2002.        Obsahuje návrh uznesenia, predkladaciu správu, návrh na zvýšenie ..., prílohy, doložku finančných, ekonomických, environmentálnych vplyvov a vplyvov na zamestnanosť, vyhodnotenie pripomienkového konania, návrh komuniké.

Navrhuje sa, aby vláda súhlasila so zvýšením limitu výdavkov schválených v štátnom rozpočte na rok 2002 pre MV SR - bezpečnostný úsek o 54 185 tis. Sk, z toho bežných výdavkov o 43 965 tis. Sk a kapitálových výdavkov o 10 220 tis. Sk. 

		II.

Pripomienky, ktoré v medzirezortnom pripomienkovom konaní k návrhu uplatnilo Ministerstvo financií SR a Úrad vlády SR boli akceptované.   

		III. 

Predložený návrh zohľadňuje zásadnú pripomienku ministerstva financií k vyčísleniu sumy, o ktorú sa navrhuje zvýšiť limit príjmov a výdavkov kapitoly MV SR, a to odpočítaním čiastky zodpovedajúcej 30% objemu vybraných pokút z objemu príjmov realizovaných nad rozpočtovaný rámec. Prostriedky vyčíslené v objeme        54 185 tis. Sk budú využité v rámci kapitoly MV SR na krytie deficitu v zabezpečovaní prevádzkových potrieb výkonných útvarov Policajného zboru a na obstaranie a technické zhodnotenie investičného majetku v organizáciách Policajného zboru.

K predloženému návrhu nemáme vecné pripomienky a odporúčame ho schváliť. 

Bratislava  12.11.2002